EkBass/fiwiki-20250220-pages-articles huggingface dataset:
Saklina

Saklina () on entinen inkeriläinen kylä, joka kuului Venjoen luterilaisen seurakuntaan. Nykyään se kuuluu hallinnollisesti Leningradin alueen Hatsinan piiriin. Saklina sijaitsee Inkereenjoen rannalla. Kylä jakautui kahteen osaan: Suuri-Saklina ja Ahola (Pieni-Saklina). Kylä mainitaan eri nimillä Venäjän 1500-luvun (Zaklinje) ja Ruotsin 1600-luvun (Saklinie, Säglina ödhe, Saglina by, jne) asiakirjoissa. Nimi polveutuu ilmeisesti venäläisistä sanoista "za" - takana, ja "glina" - savi, eli "Savikontaus". Vuonna 1849 Suuri-Saklinassa asui 77 ihmistä (36 miestä ja 41 naista), ja Aholassa - 46 (25 miestä ja 21 naista), kaikki inkeriläisiä (savakoita). Maaperältään Saklina oli suokasta alankomaata, sen laajat ja tasaiset pellot pitiviät kylän asukkaat leivässä. Lypsykarjan kasvatus oli pääelinkeinona. Kylässä järjestettiin maataloukursseja, toimi sonniyhdistys ja osuuskauppa. 1900-luvun alusta keskellä kylää oli Saklinan kansakoulu, jossa oppia saivat oman kylän lisäksi joen toisella rannalla olevan Vekkilän, Suuren Ruusovan ja Ryysälän lapset. Koulun pitkäaikaisia opettajia olivat Ida ja Lyyli Myllärinen. Vuonna 1926 Suuri-Saklinassa oli 50 taloa ja 182 asukasta, niistä 179 henkilöä (49 taloa) - inkeriläisiä, Aholassa 10 taloa ja 31 asukasta, kaikki inkeriläisiä. Kylän yleisin sukunimi oli Närjä, muut suvut olivat Kapanen, Mullo, Myllärinen, ja Suomalainen. Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen. Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää. == Lähteet == * ===Viitteet=== Luokka:Inkerin kylät Luokka:Venjoen kylät
Polyseksuaalisuus

Polyseksuaalisuus tarkoittaa seksuaalista suuntautumista, jossa henkilö kokee seksuaalista mielenkiintoa tai romanttista viehtymystä eri ihmisiä kohtaan heidän sukupuolestaan riippumatta, mutta ei kuitenkaan kaikkia sukupuolia kohtaan. Periaatteessa biseksuaalit ja panseksuaalit ovat polyseksuaaleja, ja osa laskeekin heidät polyseksuaalien joukkoon. Kuitenkin biseksuaalien ajatellaan tavallisesti olevan kiinnostuneita oman biologisen sukupuolensa ja vastakkaisen biologisen sukupuolen edustajista ja panseksuaalien puolestaan olevan kiinnostuneita kaikista sukupuolista. Polyseksuaali sijoittuu näiden seksuaalisten suuntautuneisuuksien väliin, eli nämä ihmiset ovat kiinnostuneita enemmän kuin kahdesta sukupuolesta, mutta eivät kuitenkaan kaikista. Polyseksuaalisuutta ei tule sekoittaa polyamoriaan, vaikka polyseksuaali saattaakin elää polyamorisissa suhteissa. Polyseksuaalin seksuaalinen suuntautuminen ja seksuaalisen mielenkiinnon kohteet voivat vaihdella, eli tällainen henkilö voi olla välillä kiinnostunut tietystä tai tietyistä sukupuolista ja myöhemmin toisesta tai toisista sukupuolista. On myös mahdollista, että polyseksuaali osoittaa tasaisesti kiinnostusta useaa sukupuolta kohtaan tai hän tuntee tiettyjä sukupuolia kohtaan enemmän kiinnostusta kuin toisia. Eräs tunnetuimmista polyseksuaaleista lienee laulaja Madonna, johon on viitattu myös biseksuaalina. == Katso myös == * Skolioseksuaalisuus == Lähteet == Luokka:Seksuaalinen suuntautuminen
AppliedMicro

AppliedMicro (ennen Applied Micro Circuits Corporation, AMCC) oli puolijohdeteollisuuden yritys. Vuonna 2004 yritys osti IBM:ltä immateriaalioikeudet PowerPC-suorittimiin 227 miljoonalla dollarilla. Yritys suunnitteli Power-arkkitehtuurin suorittimia, jotka valmisti TSMC. Vuonna 2013 AMCC ilmoitti ARM-arkkitehtuuriin perustuvista X-Gene -suorittimista, jotka oli suunnattu palvelinkäyttöön. Macom osti yrityksen vuonna 2016 770 miljoonan dollarin kaupassa. Kauppa valmistui 26. tammikuuta 2017. Macomin suunnitelma oli saada AppliedMicron yhteyspiirit ja myydä suorittimiin liittyvä liiketoiminta eteenpäin. Macom myi X-Gene suorittimet vuonna 2017 Project Denver Holdingille, joka on The Carlyle Groupin tukema yritys. == Lähteet == Luokka:Puolijohdevalmistajat
Seven Sisters (colleget)

Seven Sisters on yhteisnimi seitsemälle perinteiselle naisille tarkoitetusta collegelle Yhdysvaltojen koillisosissa. Siihen kuuluivat Radcliffe College (Massachusetts) ja Vassar College (New York), joissa nykyisin opiskelee myös miehiä, sekä naisopiskelijoihin yhä keskittyvät Barnard College New Yorkissa, Bryn Mawr College Pennsylvaniassa ja Mount Holyoke College, Smith College ja Wellesley College Massachusettsissa. Ryhmä perustettiin vuonna 1926, ja sen tarkoituksena oli hankkia näille collegeille rahoitusta ja arvostusta. Tavoitteena oli samanlainen asema kuin Ivy Leaguella. Muodollinen yhteistyö lakkasi vuonna 1935, mutta jäsenet jatkavat edelleen yhteistyötä ja järjestävät vuosittain konferenssin jostain ajankohtaisesta aiheesta. == Lähteet == Luokka:Naisten korkeakoulut Luokka:Yhdysvaltain yliopistot ja korkeakoulut
Artres

Artres on kunta Pohjois-Ranskassa Nordin departementissa Hauts-de-Francen alueella. Se sijaitsee Rhonellejoen varrella, noin 10 kilometriä Valenciennesin kaupungista etelään. pienoiskuva|vasen|Saint-Martinin kirkko Artres on osa entistä Hainaut'n kreivikuntaa ja Cambrain arkkihiippakuntaa. Vuoteen 1075 saakka Artresin kirkko oli riippuvainen Marreschesin kirkosta, mutta Cambrain piispa Liebert antoi sen tuolloin Cambrain katedraalin alaisuuteen. Artresin hallinta kuului Famarsin herroille, mutta vuonna 1184 he myivät puolet siitä Hainaut'n kreivikunnalle. 1800-luvun lopulla ja 1900-luvun alussa Artres teollistui alueellisen sokerinjalostamon ansiosta, joka työllisti yli 400 ihmistä. Kunnassa oli myös tiilitehdas, joka tuhoutui vuonna 1936. Yksi entinen tehdas on muutettu Le Moulin d'Artres -hotelliksi. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Artres-Préseau osuuden pituus on 900 metriä ja nousu 36 metriä. ==Lähteet== ==Aiheesta muualla== Luokka:Nordin kunnat
Hannah Mills

Hannah Louise Mills (s. 29. helmikuuta 1988, Cardiff, Wales) on brittiläinen kilpapurjehtija. Hän on 470-luokan kaksinkertainen olympiavoittaja ja kaksinkertainen maailmanmestari. Mills on osallistunut kolmiin olympialaisiin 470-luokassa ja ollut joka kerta mitaleilla. Lontoossa 2012 hän saavutti Saskia Clarkin kanssa hopeaa. He olivat ennen finaalilähtöä tasoissa uusiseelantilaisten Jo Alehin ja Olivia Powrien kanssa mutta epäonnistuivat finaalilähdössä ja putosivat kauas kärkiparista. Rio de Janeirossa 2016 Mills ja Clark voittivat kultaa kymmenen pisteen erolla Alehiin ja Powrieen varmistettuaan voiton jo ennen finaalilähtöä. Vuodelle 2021 siirretyissä Tokion olympialaisissa Millsin parina oli Eilidh McIntyre, ja he voittivat kultaa 16 pisteen erolla hopea- ja pronssimitalisteihin. Mills toimi Ison- Britannian joukkueen lipunkantajana Tokion kisojen avajaisissa. Mills on voittanut MM-kilpailuissa 470-luokassa kaksi kultaa sekä saanut kolme hopeaa ja kaksi pronssia. Hän voitti ensimmäisen maailmanmestaruutensa 420-luokassa vuonna 2006. Hän voitti nuorten maailmanmestaruuden 470-luokassa vuonna 2008. Ensimmäinen yleisen sarjan menestys 470-luokassa oli MM-hopea vuonna 2011, ja seuraavana vuonna hän voitti maailmanmestaruuden. Hän palasi MM-mitaleille vuonna 2014, jolloin hän saavutti pronssia. Vuosina 2015 ja 2017 hän saavutti MM-hopeaa ja vuonna 2018 MM-pronssia. Vuonna 2019 hän voitti maailmanmestaruuden. Euroopan-mestaruuskilpailuissa Mills saavutti hopeaa vuosina 2014, 2019 ja 2021. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1988 syntyneet Luokka:Elävät henkilöt
Kirkkonummen seurakuntayhtymä

Kirkkonummen seurakuntayhtymä on Kirkkonummella toimiva Suomen evankelis- luterilaisen kirkon seurakuntayhtymä. Seurakuntayhtymään kuuluvat Kirkkonummen ruotsalainen ja suomalainen seurakunta. Suomalainen seurakunta kuuluu Espoon hiippakuntaan ja ruotsalainen seurakunta kuuluu Porvoon hiippakuntaan. Seurakuntayhtymän alaisuuteen kuuluvat talous-, hallinto sekä kiinteistö- ja hautaustoimi. Seurakuntayhtymään kuului vuoden 2023 lopussa 24 444 jäsentä. == Lähteet == == Aiheesta muualla == * https://www.kirkkonummenseurakunnat.fi/ Luokka:Suomen evankelis-luterilaiset seurakuntayhtymät Luokka:Espoon hiippakunta Seurakuntayhtymä
Laleh Osmany

Laleh Osmany (, s. 1992 Herat Heratin maakunta, Afganistan) on afganistanilainen naistenoikeusaktivisti. Hän on perustanut sosiaalisen median #WhereIsMyName -kampanjan, joka vastustaa perinnettä, jonka mukaan naisten nimiä ei käytetä julkisesti Afghanistanissa. Osmany on opiskellut islamilaista lakia Heratin yliopistossa. Osmanyn panos naisten oikeuksien edistämiseen Afganistanissa tunnustettiin, kun hän esiintyi BBC:n vuonna 2020 julkaistulla 100 Women listalla. Vuonna 2021 Osmany joutui pakenemaan Afganistanistanista Berliiniin, Saksaan Talebanin kaapattua vallan Afganistanistanista. == #WhereIsMyName -kampanja == Vuonna 2017 hän perusti #WhereIsMyName sosiaalisen median kampanjan Tahmineh Rashiqin kanssa. Kampanja perustettiin protestina sitä vastaan, että Afganistanissa naisilla ei perinteisesti ollut oikeutta käyttää nimeään julkisesti. Tämä tapa merkitsi sitä, että naisten nimiä ei esiintynyt virallisissa asiakirjoissa, kuten syntymä- tai kuolintodistuksessa, eikä edes naisten omilla hautakivillä. Naisten oikean nimen paljastaminen Afganistanissa on johtanut jopa murhaan. Afganistanin naisten verkoston puheenjohtaja Mary Akrami kuvaili lakiehdotusta ”positiiviseksi askeleeksi kohti naisten identiteetin ja oikeuksien vahvistamista”. Entinen afganistanilainen poliitikko ja naisoikeusaktivisti Fawzia Koofi sanoi, että muutos ei ollut kysymys naisten oikeuksista vaan jokaisen laillisesta oikeudesta, ihmisoikeudesta. Muita Osmanyn työn kannattajia ovat muun muassa laulaja-lauluntekijä Aryana Sayeed ja politiikko Maryam Sama. Jotkut eivät kuitenkaan pitäneet lakimuutosta tervetulleena, koska he näkevät sen epäkunnioituksena afganistanilaisia arvoja kohtaan. Yksi muutoksen merkittävistä vastustajista on ääriliike Taliban. Osmany on saanut uhkailua väkivallalla roolinsa vuoksi kampanjassa. Osmanyn työ tuotti ensinmäisen kerran merkittävästi tulosta vuonna 2020, kun Afganistanin hallitus suostui vuonna 2020 sallimaan Afganilaisten lasten äitien nimet julkisiin henkilötietoihin. == Lähteet == == Aiheesta muualla == *Laleh Osmany Instagramissa Luokka:Afganistanilaiset henkilöt Luokka:Aktivistit Luokka:Vuonna 1992 syntyneet Luokka:Elävät henkilöt
Ouarsenis

Ouarsenis () on Tell-Atlakseen kuuluva itä-länsisuuntainen vuoristo Algeriassa. Sen itäpuolella ovat Titterivuoret ja länsipuolella Beni Chougrane, pohjoisessa Chelifjoki ja etelässä Nahr Ouasselin laakso. Ouarsenis muodostaa Välimeren rannikon matalien reunavuoristojen jälkeen Tell-Atlaksen toisen vuoriketjun, jonka eteläpuolella levittäytyvät Marnian, Tlemcenin ja Sersoun ylätasangot. Kasautuneesta liuskeesta, flyssistä, merkelistä ja kalkkikivestä koostuva vuoristo käsittää lähes 14 500 neliökilometrin alueen Aïn Deflan, Chlefin, Tissemsiltin, Tiaretin, Médean ja Relizanen maakunnissa. Paikallisesti Ouarseniksi kutsutaan vain 1 985 metrin korkuista Sidi Amarin huippua vuoriston keskiosassa. Chelifin sivujoet jakavat vuoriston useaksi osaksi. Se rajoittuu idässä Chelifiin ja lännessä Minajoen laaksoon. Seudun ilmasto vaihtelee subhumidista semiaridiin. Vuotuinen sademäärä on yli 400 millimetriä ja korkeimmilla kohdilla 800 millimetriä. Vuorilla kasvaa alepponmäntyjä ja tammia sekä paikoitellen atlassypressejä, atlassetrejä ja korkkitammia. Maatalous, metsien liikakäyttö ja epäsäännölliset rankkasateet ovat aiheuttaneet voimakasta eroosiota. Vuoriston asukkaat ovat arabilaistuneita berbereitä. Sen väestö on kasvanut voimakkaasta poismuutosta huolimatta. Ouarsenis on nykyään myös matkailukohde, ja alueella sijaitsee Théniet El Hadin kansallispuisto. ==Lähteet== Luokka:Afrikan vuoristot Luokka:Algerian maantiede
Saskia Clark

Saskia Clark (s. 23. elokuuta 1979 Colchester, Englanti) on brittiläinen kilpapurjehtija. Hän on 470-luokan olympiavoittaja ja maailmanmestari. Clark on osallistunut kolmiin olympialaisiin 470-luokassa. Pekingin olympialaisissa 2008 hän sijoittui Christina Bassadonen parina kuudenneksi. Lontoossa 2012 hän saavutti Hannah Millsin kanssa hopeaa. He olivat ennen finaalilähtöä tasoissa uusiseelantilaisten Jo Alehin ja Olivia Powrien kanssa mutta epäonnistuivat finaalilähdössä ja putosivat kauas kärkiparista. Rio de Janeirossa 2016 Clark ja Mills voittivat kultaa kymmenen pisteen erolla Alehiin ja Powrieen varmistettuaan voiton jo ennen finaalilähtöä. Clark saavutti MM-kilpailuissa ensimmäisen mitalinsa vuonna 2005, ja tuon hopean jatkoksi hän sai pronssia vuonna 2007. Hän palasi hopealle vuonna 2011 ja voitti maailmanmestaruuden vuonna 2012. Mitalikokoelma täydentyi pronssilla vuodelta 2014 ja hopealla vuodelta 2015. Euroopan-mestaruuskilpailuissa Clark saavutti hopeaa vuonna 2014. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1979 syntyneet Luokka:Elävät henkilöt
Maria Collan-Beaurain

Maria Elisabeth Collan-Beaurain (2. maaliskuuta 1869 Helsinki - 18. syyskuuta 1937 Helsinki) oli suomalainen pianisti. Collan-Beaurainin vanhemmat olivat säveltäjä Karl Collan ja laulaja Maria Collan. Hän opiskeli 15-vuotiaasta lähtien Wienissä pienonsoittoa Theodor Leschetizkyn johdolla ja oli myöhemmin Pariisissa Raoul Pugnon oppilaana. Suomeen palattuaan Collan-Beaurain kiersi konserttipianistina ja toimi musiikinopettajana. Vuonna 1900 hän avioitui ranskalaisen pankkiirin ja juristin Edouard Beaurainin (1872-1939) kanssa asettuen 12 vuodeksi Pariisiin. Palattuaan jälleen kotimaahansa Collan- Beaurain toimi muun muassa Finsk Tidskriftin, Hufvudstadsbladetin ja Svenska Pressenin avustajana. Vuonna 1921 hän julkaisi isoisänsä Fredrik Paciuksen elämäkerran, joka sai Svenska litteratursällskapetin kirjallisuuspalkinnon. Maira Collan-Beaurainin ja Edouard Beaurainin tytär oli agronomi Elisabeth Beaurain-Pihkala. == Teokset == * * == Lähteet == Luokka:Suomalaiset pianistit Luokka:Vuonna 1869 syntyneet Luokka:Vuonna 1937 kuolleet
Ylisen kuntoutuskeskus

Ylisen kuntoutuskeskus oli Ylöjärvellä sijaitseva Pirkanmaan sairaanhoitopiirin vammaispalveluiden kuntoutusyksikkö. Keskus sijaitsi Ylöjärven keskustan pohjoispuolella Ylisten alueella. Kuntoutuskeskus aloitti toimintansa 1960-luvulla Ylisen vajaamielislaitoksen nimellä. Joulukuussa 2014 keskuksen toiminta siirtyi Pitkäniemen sairaalan alueelle Taysin kehitysvammahuollon tukikeskuksen uudisrakennuksiin. == Alueen nykyinen tilanne == Sekä Pirkanmaan sairaanhoitopiiri että myöhemmin Pirkanmaan hyvinvointialue ovat tuloksetta yrittäneet myydä tyhjentynyttä keskuksen aluetta rakennuksineen. Suurin osa 19 hehtaarin alalla sijaitsevista rakennuksista on peräisin 1960-70-luvuilta. Rakennukset ovat purkukuntoisia, lukuunottamatta 1920-luvun alussa rakennettuja kartanoa, renkitupaa ja kappelia. Alkuvuodesta 2022 sairaanhoitopiiri järjesti tarjouskilpailun, mutta korkeimman tarjouksen tehnyt taho vetäytyi kilpailusta ennen kilpailun ratkaisua. Tuolloin sairaanhoitopiiri päätti tutkia kiinteistön mahdollista käyttöä Ukrainan sodan pakolaisten sijoittamiseen. Tammikuussa 2024 Pirkanmaan hyvinvointialue myi alueen rakennuksineen nettihuutokaupassa 440 635 eurolla kihniöläiselle Alvarin Sora ja Murske Oy:lle. Kiinteistökaupat kuitenkin peruttiin myöhemmin alueelta löytyneiden jätteensekaisten maa-ainesten vuoksi. == Lähteet == Luokka:Vammaisten huolto Luokka:Ylöjärven rakennukset ja rakennelmat Luokka:Suomen kuntoutuskeskukset
Matthew Rempe

Matthew Rempe on kanadalainen jääkiekkoilija, joka edustaa NHL-joukkue New York Rangersia. Rangers varasi hänet vuoden 2020 varaustilaisuuden kuudennella kierroksella numerolla 165. == Ura == Rempe aloitti pääsarjauransa WHL- liigassa kaudella 2019–2020, jolloin hän edusti WHL-joukkue Seattle Thunderbirdsiä. Kaudella 2022-2023 Rempe pelasi NHL:n farmisarja AHL:ssä Hartford Wolf Packissä. Kaudella 2023–2024 hän pelasi vielä 43 ottelua Wolfpackin riveissä, jonka jälkeen hänet nostettiin NHL:ään New York Rangersin kokoonpanoon.https://www.nhl.com/fi/gamecenter/nyr-vs- phi/2024/02/24/2023020905 == Lähteet == Luokka:Kanadalaiset jääkiekkoilijat Luokka:New York Rangersin pelaajat Luokka:New York Rangersin varaamat pelaajat Luokka:Vuonna 2002 syntyneet Luokka:Elävät henkilöt
Wächter

Wächter on muun muassa seuraavien henkilöiden sukunimi: * Heinrich Wächter (1818–1881), Suomessa vaikuttanut saksalaissyntyinen musiikinopettaja * Lasse Wächter (1937–1998), suomalainen kenraaliluutnantti * Otto Wächter (1901–1949), itävallansaksalainen juristi ja kansallissosialistinen poliitikko * Ritva Wächter (s. 1941), vuoden 1961 Miss Suomi ja lentoemäntä. == Katso myös == * Wachter
Vanessa Ponce

Vanessa Ponce de León (s. 7. maaliskuuta 1992 Guanajuato, Guanajuato) on meksikolainen missi ja malli.Sanya Panwar, Miss World Vanessa Ponce de León’s Instagram pics prove why she is a winner. Here’s everything you need to know Hindustan Times 9.12.2018, viitattu 20.4.2024 Hänet kruunattiin 68. Miss Maailmaksi Sanyassa Kiinassa vuonna 2018 ensimmäisenä kilpailun voittaneena meksikolaisena. Ensimmäiseksi perintöprinsessaksi valittiin Thaimaata edustanut Nicolene Limsnukan.Vanessa Ponce first Mexican to be crowned as Miss World 2018 The Santiago Times 9.12.2018, viitattu 20.4.2024 Ponce opiskeli kansainvälistä kauppaa ja valmistui Guanajuaton yliopistosta. Hän aloitti uransa mallina voittamalla Meksikon Huippumalli haussa -ohjelman viidennen tuotantokauden vuonna 2014. Ponce on työskennellyt muun muassa Dolce & Gabbanalle ja Tommy Hilfigerille. Hän on toiminut myös Meksikon kansallisen nuorisoinstituutin puhujana ja tehnyt vapaaehtoistyötä Oaxacan osavaltion vähäosaisten parissa. Miss Maailmaksi Poncen kruunasi vuoden 2017 voittaja Manushi Chhillar. == Lähteet == Luokka:Meksikolaiset henkilöt Luokka:Mallit Luokka:Miss Maailma -kilpailun voittajat Luokka:Vuonna 1992 syntyneet Luokka:Elävät henkilöt
Eilidh McIntyre

Eilidh McIntyre (s. 4. kesäkuuta 1994 Winchester, Englanti) on brittiläinen kilpapurjehtija. Hän on 470-luokan olympiavoittaja ja maailmanmestari. McIntyre sijoittui MM-kilpailuissa 470-luokassa viidenneksi vuonna 2013 ja yhdeksänneksi vuonna 2014 mutta ei selviytynyt vuonna 2016 Rio de Janeiron olympialaisiin. Suurempi menestys alkoi McIntyren siirryttyä samaan veneeseen olympiavoittaja Hannah Millsin kanssa. He saavuttivat MM-kilpailuissa hopeaa vuonna 2017 ja pronssia 2018 sekä voittivat maailmanmestaruuden ja saavuttivat Euroopan-mestaruuskilpailuissa hopeaa vuonna 2019. Vuonna 2021 he jäivät MM- kilpailuissa viidenneksi ja saavuttivat EM-kilpailuissa hopeaa, mutta myöhemmin samana vuonna he voittivat Tokion olympialaisissa kultaa 16 pisteen erolla hopea- ja pronssimitalisteihin. Eilidh McIntyren isä Michael McIntyre voitti purjehduksen Star-luokassa olympiakultaa vuonna 1988. == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1994 syntyneet Luokka:Elävät henkilöt
Krystyna Pyszková

Krystyna Pyszková (s. 19. tammikuuta 1999) on tšekkiläinen malli ja missi.25-Year-Old Krystyna Pyszková Crowned 71st Miss World in Mumbai Ukhrul Times 10.3.2024, viitattu 20.4.2024 Pyszková opiskeli yhdeksän vuotta taideakatemiassa ja on soittanut poikkihuilua sekä viulua kotikaupunkinsa orkesterissa. Hän aloitti uransa mallina kykyjenetsijöiden kiinnitettyä häneen huomionsa Wienissä.Krystyna Pyszková Metro Models, viitattu 20.4.2024 Pyszková voitti Miss Tšekki -kilpailun vuonna 2022. 9\. maaliskuuta 2024 hän voitti Miss Maailma -kilpailun Mumbaissa Intiassa. Ensimmäiseksi perintöprinsessaksi valittiin Libanonia edustanut Yasmina Zaytoun. Pyszkován kruunasi Miss Maailmaksi edellinen voittaja, puolalainen Karolina Bielawska.Czech Republic's Krystyna Pyszková Crowned Miss World in India VoA News 10.3.2024, viitattu 20.4.2024 Pyszkovásta tuli toinen Tšekin edustajana Miss Maailmaksi valittu kilpailija. Hän on perustanut hyväntekeväisyysjärjestön. == Lähteet == Luokka:Tšekkiläiset mallit Luokka:Miss Maailma -kilpailun voittajat Luokka:Vuonna 1999 syntyneet Luokka:Elävät henkilöt
Erkki Warén-Waris

Kaarlo Erkki Johannes Warén-Waris (10. joulukuuta 1888 Keuruu – 20. huhtikuuta 1939 Turku) oli suomalainen lääketieteen ja kirurgian tohtori ja ylilääkäri.Kuolleita, Helsingin Sanomat, 21.04.1939, nro 106, s. 13, Kansalliskirjaston digitaaliset aineistotYlioppilasmatrikkeli 1906, matrikkelinumero 30156 Erkki Warén-Wariksen vanhemmat olivat piirilääkäri Eliel Jonathan Warén ja Elina Amanda Ignatius. Hän pääsi ylioppilaaksi Helsingin normaalilyseosta 1906 ja hän valmistui lääketieteen kandidaatiksi 1910, lääketieteen lisensiaatiksi 1915 ja lääketieteen ja kirurgian tohtoriksi 1920. Warén-Waris oli Helsingin yleisen sairaalan naisten ja synnytysosaston apulaislääkärinä 1915–1917 ja Turussa yksityislääkärinä 1917–1922. Hän oli sitten Turussa Heidekenin synnytyslaitoksen lääkärinä 1922–1929 sekä Heidekenin synnytyslaitoksen ylilääkärinä vuodesta 1930 lähtien. Hän julkaisi useita ansiokkaita tieteellisiä tutkielmia alaltaan. Warén-Waris oli Duodecim- seuran jäsen vuodesta 1911 ja hän oli Turun Duodecim-seuran perustajia ja myöhemmin puheenjohtaja. Warén-Waris oli Turun kaupunginvaltuuston jäsenenä 1926–1928, sairaalakomitean jäsenenä ja puheenjohtajana 1919–1920, Turun sairaalain laajennuskomitean jäsenenä ja puheenjohtajana 1926–1931 sekä Turun esikaupunkikomitean jäsenenä 1919–1929. Erkki Warén-Waris oli naimisissa vuodesta 1913 Katri Maria Cannelinin kanssa. Hänen veljiään olivat taidemaalari ja Kansallisteatterin päälavastaja Matti Eliel Warén (1891–1955), Turun yliopiston kasvitieteen professori ja rehtori, sittemmin Helsingin yliopiston kasvitieteen professori Harry Ilmari Waris (1893–1973) ja everstiluutnantti, pankinjohtaja Paavo Gustaf Waris (1897–1959). == Julkaisuja == * Erfahrungen bei einer Modifikation der Ligamentopexie Crossen-Gilliams. Helsinki 1935 == Lähteet == Luokka:Suomalaiset lääkärit Luokka:Turun kaupunginvaltuutetut Luokka:Vuonna 1888 syntyneet Luokka:Vuonna 1939 kuolleet
Anne-Charlotte zu Castell-Rüdenhausen

Anne-Charlotte Catharina Victoria zu Castell-Rüdenhausen, syntynyt 7 huhtikuuta 1962, on suomenruotsalainen kreivitär ja yrittäjä. Zu Castell- Rüdenhausen on kruununprinsessa Victorian pikkuserkku ja hän asuu Inkoossa Uudellamaalla, jossa hän elää tavallista julkisuudesta poissa olevaa elämää. Anne-Charlotte zu Castell-Rüdenhausen vetää perheensä kanssa kauppapuutarhaa Inkoossa. == Elämäkerta == Anne-Charlotte zu Castell-Rüdenhausenin isä oli saksalaissyntyinen kreivi, kuningas Kaarle XVI Kustaan serkku, Conradin zu Castell-Rüdenhausen. Anne-Charlotten isoäiti oli prinsessa Caroline Mathilde, joka puolestaan oli kuningas Kaarle XVI Kustaan äidin, prinsessa Sibyllan, sisar. Anne-Charlotte zu Castell-Rüdenhausenin isä tuli Saksasta Suomeen opiskelemaan puutarhanahoitoa. Nykyisin perhe vetää kauppapuutarhaa Inkoossa. Kuningas Kaarle Kustaalla oli tapana vierailla perheen luona Inkoossa ollessaan Suomessa valtionvierailuilla. Anne-Charlotte meni naimisiin Martti Rappun kanssa 3 heinäkuuta 1986. Parilla on kolme lasta: * Patrick Martin Conradin Rappu, s. 3 syyskuta 1987 * Richard Valdemar Rappu, s. 1 toukokuuta 1989 * Fredrik Carl Anton Rappu, s. 7 marraskuuta 1990 Lisäksi zu Castell- Rüdenhausenilla on yksi lapsi Tommy Alenin kanssa; Henrik Michael Frederik zu Castell-Rüdenhausen (s. 23 joulukuuta 1982). == Lähteet == Luokka:Vuonna 1962 syntyneet Luokka:Suomalaiset yrittäjät Luokka:Suomenruotsalaiset henkilöt
Värikasvit

thumb|upright|Värimataralla on keltaiset kukat. Värikasvit ovat kasveja, joista saadaan eri tarkoituksiin kasvivärejä. Väriaineita on värikasveissa joko koko kasvissa tai vain tietyissä osissa, kuten esimerkiksi juurissa, varressa, kuoressa, kukissa ja hedelmissä. Toisista väriaineet on saatavissa sellaisinaan valmiina, toisista ne täytyy valmistaa käyttämis- tai muilla menetelmillä. Tärkeitä värikasveja ovat väripuut sekä seuraavat:Värikasvit, Tietosanakirja. Osa 10, palsta –1669. Tietosanakirja-osakeyhtiö 1919 Sinisen värin saamiseksi indigofera ja isati, punaisen värin valmistamisessa värimatara, Carthamus tinctorius, alkanna, traakkipuu (traakinpihka), Roccella ja eräät muut jäkälät, keltaisen värin valmistuksessa sahrami- ja kurkumakasvit, Reseda luteola, Bixa orellana, eräät tammilajit, kuten mustatammi, pensasväriherne, henna. Vihreitä värejä saadaan eräistä paatsamalajeista, ruskeita ja mustia eräiden runsaasti parkkihappoa sisältävien kasvinosien, kuten gambiirin, katekun, sumakin, tammenkuoren ynnä muiden avulla. Synteettisen väriaineiden tultua käyttöön värikasvien merkitys on jäänyt vähäiseksi. Niiden viljely oli ennen monessa maassa yleistä, mutta useat kasviväriaineet ovat painuneet täysin unohduksiin. Väripuut ovat lähinnä trooppisia puulajeja, joiden puuta, tavallisesti ydinpuuta, on käytetty väriaineiden valmistukseen. Tärkeimpiä väripuita ovat olleet puna-, sini-, santeli-, keltamulperio ja persianparrotia. Väripuita on käytetty paitsi väriaineiksi, myös musteen ja lääkkeiden valmistukseen ja esimerkiksi hienoihin puusepäntöihin.Väripuut, Tietosanakirja. Osa 10, palsta 1671. Tietosanakirja-osakeyhtiö 1919 ==Lähteet== Luokka:Värikasvit
Big Red Machine

Big Red Machine on yhdysvaltalainen indie rock- ja indie folk -yhtye. Sen vakituisia jäseniä ovat Bon Iver -yhtyeestä tunnettu Justin Vernon ja The National -yhtyeestä tunnettu Aaron Dessner. Yhtye on tehnyt yhteistyötä useiden muiden artistien kuten Sharon Van Ettenin, Anaïs Mitchellin, Ben Howardin, Lisa Hanniganin ja Taylor Swiftin kanssa.Big Red Machine & Taylor Swift’s ‘Renegade’ Has Arrived: Stream It Now Billboard 2.7.2021Big Red Machine: “We find solace when we bring people together” NME 7.9.2021 Vernon ja Dessner tekivät ensimmäisen kerran yhdessä musiikkia vuonna 2009, kun he julkaisivat kappaleen ”Big Red Machine” hyväntekeväisyyslevyllä Dark Was the Night.Eaux Claires Opens Up Interview Magazine 2.10.2015 He perustivat Big Red Machine -yhtyeen vuonna 2018. Yhtyeen ensimmäinen albumi Big Red Machine julkaistiin samana vuonna. Toinen albumi How Long Do You Think It’s Gonna Last? julkaistiin vuonna 2021. Yhtyeen parhaiten menestynyt kappale on ”Renegade”, jonka he tekivät Swiftin kanssa. Kappale nousi Yhdysvalloissa Billboard Hot 100 -listan sijalle 73 vuonna 2021.Big Red Machine Chart History Billboard. Viitattu 21.4.2024 ==Diskografia== ===Albumit=== * Big Red Machine (2018) * How Long Do You Think It’s Gonna Last? (2021) ===Singlet=== * ”No Time for Love Like Now” (ft. Michael Stipe) (2020) * ”Latter Days” (ft. Anaïs Mitchell) (2021) * ”The Ghost of Cincinnati” (2021) * ”Renegade” (ft. Taylor Swift) (2021) * ”Phoenix” (ft. Fleet Foxes & Anaïs Mitchell) (2021) * ”Mimi” (ft. Ilsey) (2021) ==Lähteet== ==Aiheesta muualla== * Big Red Machine Bandcamp-sivustolla * Big Red Machine AllMusic-sivustolla * Big Red Machine Discogs-sivustolla Luokka:Indie folk -yhtyeet Luokka:Yhdysvaltalaiset indie rock -yhtyeet *
Sirispuut

Sirispuut (Archidendropsis) on hernekasveihin kuuluva puusuku, jossa on yksitoista (–14) lajia. Niitä esiintyy Papua-Uudessa-Guineassa, Salomonsaarilla ja Uudessa-Kaledoniassa. Australian Queenslandissa esiintyy kolmea sirispuiden sukuista lajia, jotka voidaan sijoittaa vaihtoehtoisesti v. 2022 kuvattuun sukuun Heliodendron. Sirispuut kasvavat trooppisissa sademetsissä, Australian Heliodendron-lajit voivat kasvaa kuivissa eukalyptusmetsissä. == Lajeja == * keltasirispuu (Archidendropsis xanthoxylon (C.T.White & W.D.Francis) I.C.Nielsen → Heliodendron xanthoxylon (C.T.White & W.D.Francis) Gill.K.Br. & Bayly)Finto: Kassu – Kasvien suomenkieliset nimet: Archidendropsis xanthoxylon == Lähteet == Luokka:Hernekasvit
Big Red Machine (albumi)

Big Red Machine on yhdysvaltalaisen indie rock - ja indie folk -yhtye Big Red Machinen esikoisalbumi. Big Red Machine on Bon Iver -yhtyeestä tunnetun Justin Vernonin ja The National -yhtyeestä tunnetun Aaron Dessnerin projekti. Albumi julkaistiin 31. elokuuta 2018. Albumin tuottajina toimivat Vernon, Dessner ja Brad Cook.With Big Red Machine, Justin Vernon And Aaron Dessner Are Anti- Auteurs NPR 31.8.2018Big Red Machine Album by Big Red Machine Spotify. Viitattu 20.4.2024 ==Kappaleet== Album by Big Red Machine Apple Music. Viitattu 20.4.2024 ==Lähteet== Luokka:Vuoden 2018 esikoisalbumit Luokka:Big Red Machinen albumit Luokka:Aaron Dessnerin tuottamat albumit
Polytiofeeni

Polytiofeeni eli PT on aromaattinen ja heterosyklinen polymeeri, jonka monomeeri on tiofeeni. Sitä käytetään esimerkiksi orgaanisen elektroniikan komponenttien valmistamiseen. == Ominaisuudet == Polytiofeeni on amorfinen polymeeri eli sen kiteisyysaste on alhainen. Yhdiste on liukenematonta useisiin liuottimiin. Polytiofeeni on itsessään sähköneriste, mutta douppaamalla saadaan sähkönjohtavuutta kasvatettua arvoon 0,5-5–150 S/cm. Usein käytettyjä douppausaineita ovat esimerkiksi jodi, rauta(III)kloridi, fluoriboorihappo ja kupariperkloraatti. Polymeeri on lisäksi elektrokromista ja termokromista. Polytiofeenin tiheys on 1,4–1,6 g/cm3.Peter Zarras & Jennifer Irvin: "Electrically Active Polymers", teoksessa Encyclopedia of Polymer Science and Technology, John Wiley & Sons, New York, 2003. == Valmistus ja käyttö == Polytiofeenia valmistetaan hapettamalla pyrrolia. Hapettimena voidaan käyttää muun muassa ammoniumpersulfaattia tai rauta(III)kloridia. Teollisesti käytetyin menetelmä on kuitenkin tiofeenin sähkökemiallinen hapetus. Polymeroitumisen käynnistää radikaalikationin muodostuminen. Lähtöaineena voidaan käyttää myös bi- tai tertiofeenia.Bernardo A. Frontana Uribe & Alex U. Palma-Cando: "Conducting Polymers", teoksessa Kirk-Othmer Encyclopedia of Chemical Technology, John Wiley & Sons, New York, 2022Hideyuki Higashimura & Shiro Kobayashi: "Oxidative Polymerization", teoksessa Encyclopedia of Polymer Science and Technology, John Wiley & Sons, New York, 2016. : Polytiofeenia voidaan valmistaa myös 2,5-dibromitiofeenin ja Grignard-reagenssien reaktiolla, jota katalysoi nikkeli. Polytiofeenista valmistetaan muun muassa kalvoja. Käyttökohteita ovat esimerkiksi superkondensaattorien, elektrodien, sensorien, aurinkokennojen ja antistaattisten pinnoitteiden valmistus.Herbert Naarmann: "Polymers, Electrically Conducting", teoksessa Ullmann's Encyclopedia of Industrial Chemistry, John Wiley & Sons, New York, 2000. == Lähteet == Luokka:Polymeerit
How Long Do You Think It’s Gonna Last?

How Long Do You Think It’s Gonna Last? on yhdysvaltalaisen indie rock - ja indie folk -yhtye Big Red Machinen toinen studioalbumi. Big Red Machine on Bon Iver -yhtyeestä tunnetun Justin Vernonin ja The National -yhtyeestä tunnetun Aaron Dessnerin projekti. Albumi julkaistiin 27. elokuuta 2021. Yhtye teki albumilla yhteistyötä useiden muiden artistien kuten Sharon Van Ettenin, Anaïs Mitchellin, Ben Howardin, Lisa Hanniganin ja Taylor Swiftin kanssa.Big Red Machine & Taylor Swift’s ‘Renegade’ Has Arrived: Stream It Now Billboard 2.7.2021Big Red Machine: “We find solace when we bring people together” NME 7.9.2021 ==Kappaleet== How Long Do You Think It's Gonna Last? Spotify. Viitattu 20.4.2024How Long Do You Think It's Gonna Last? Apple Music. Viitattu 20.4.2024 ==Lähteet== Luokka:Vuoden 2021 albumit Luokka:Big Red Machinen albumit Luokka:Yhdysvaltalaiset popalbumit Luokka:Aaron Dessnerin tuottamat albumit
Emilia Kangaskolkka

Emilia Kangaskolkka (s. 27. toukokuuta 2003) on suomalainen poliitikko, joka toimii Sosialidemokraattisten Nuorten puheenjohtajana. Hän on myös Liperin kunnanvaltuutettu. Liperin Ylämyllyltä kotoisin oleva Kangaspolkka opiskelee Itä-Suomen yliopistossa yhteiskuntatieteitä. Hänet valittiin Liperin kunnanvaltuustoon vuoden 2021 kuntavaaleissa. Aluevaaleissa 2022 Kangaskolkasta tuli varavaltuutettu. Vuoden 2023 eduskuntavaaleissa hän sai 2 351 ääntä, eikä tullut valituksi. Elokuussa 2023 Kangaskolkka valittiin Sosialidemokraattisten Nuorten puheenjohtajaksi. Hän toimi aikaisemmin järjestön 1. varapuheenjohtajana. Kangaskolkka on SDP:n ehdokkaana myös europarlamenttivaaleissa 2024. == Lähteet == Luokka:Suomen Sosialidemokraattisen Puolueen poliitikot Luokka:Demarinuorten puheenjohtajat Luokka:Liperin kunnanvaltuutetut Luokka:Vuonna 2003 syntyneet Luokka:Elävät henkilöt
Annika Brusila

Annika Brusila (s. 1966) on suomalainen kirjailija ja toimittaja.Brusila, Annika Aviador, viitattu 20.4.2024 Hän on oppiarvoltaan valtiotieteen maisteri.Annika Brusila Kustannus HD, viitattu 20.4.2024 Brusila omistautui päätoimisesti työlle kirjailijana vuonna 2015. Sitä ennen hän oli ollut vapaa toimittaja.Veera Visapää, Kirjailija Annika Brusilan perheen kesämökki piiloutuu katseilta Hiidenjoen rannassa – Idyllin sisällä rakentuvat synkän ”hotakaismaiset” maailmat Janakkalan Sanomat 17.6.2023, viitattu 20.4.2024 Brusila on kirjoittanut arvosteluja ja muita artikkeleita muun muassa Inferno- lehteen.Brusila, Annika Kansalliskirjaston hakupalvelu, viitattu 20.4.2024 Hän on toiminut myös liikemaailmassa. Kesällä 2022 Brusilalta ilmestyi Aviadorin kustantama romaani Reviiri. Brusila asuu Turussa. Hänen puolisonsa on professori Johannes Brusila. == Kirjat == * Kalliolla, 2016 (Kustannus HD) * Verisukua, 2017 (Kustannus HD) * Takalukko, 2019 * Reviiri, 2022 (Aviador) == Lähteet == Luokka:Suomalaiset kirjailijat Luokka:Suomalaiset toimittajat Luokka:Vuonna 1966 syntyneet Luokka:Elävät henkilöt
Unta ja nälkää

Unta ja nälkää on Lehtivihreät-yhtyeen kolmas studioalbumi. Se äänitettiin Finnvox-studiossa ja julkaistiin marraskuussa 2000. == Kappaleet == # Kaunis maailma - 3.07 # Aamuyön tunnit - 4.08 # Kulmilla - 3.49 # Aurinko laskee - 5.00 # Sateessa - 3.18 # Pakko kai myöntää - 4.16 # Keijo - 3.47 # Ei meitä kukaan kaipaa - 4.10 # Kerro vaan - 3.15 # Pohjoisen poika - 4.50 == Kokoonpano == * Jani "Päällikkö" Törmälä - laulu, kitara * Niko "Frank" Törmälä - basso * Jukka "Jukkis" Isotalus - rummut == Lähteet == * https://www.discogs.com/release/2253944-Lehtivihre%C3%A4t-Unta- Ja-N%C3%A4lk%C3%A4%C3%A4 Luokka:Suomalaiset rockalbumit Luokka:Vuoden 2000 albumit
Lohjan vapaaseurakunta

Lohjan vapaaseurakunta on Lohjalla toimiva vapaaseurakunta. Seurakunnan vanhimmiston puheenjohtaja on Markus Hovi ja seurakunta kuuluu Suomen Vapaakirkkoon. Seurakunnan toimitilat sijaitsevat Lohjan keskustassa Metsolankadulla. Seurakunnan toimintaan kuuluu jumalanpalvelusten ja rukouskokousten lisäksi nuoriso- ja lähetystyö, ViaDian soppakirkkotoiminta. Lisäksi seurakunta toimii Operaatio Joulun lapsen keräyspisteenä. Lohjan vapaaseurakunta aloitti toimintansa vuonna 1964. Seurakunta aloitti toimintansa Helsingin vapaaseurakunnan yhteydessä toimivana seurakuntapiirinä. Seurakunta on rekisteröitynyt itsenäiseksi paikallisseurakunnaksi vuonna 1977. == Katso myös == * Uskonto Uudellamaalla * Vapaakirkollisuus Suomessa * Suomen Vapaakirkko * Lohjan helluntaiseurakunta * Lohjan seurakunta == Lähteet == Luokka:Lohjan seurakunnat Luokka:Suomen vapaaseurakunnat
Lohjan adventtiseurakunta

Lohjan adventtiseurakunta on Lohjalla toimiva adventtiseurakunta. Seurakunta on perustettu vuonna 1934. Seurakunta kuuluu Suomen Adventtikirkko -kirkkokuntaan. Seurakunnan toimitilat sijaitsevat Lohjan keskustassa Petsamonrinteellä. Seurakunnan pastorina toimii Liia Kaitanen. == Katso myös == * Uskonto Uudellamaalla * Adventismi Suomessa * Suomen Adventtikirkko == Lähteet == == Aiheesta muualla == * Seurakunnan verkkosivusto Adventtiseurakunta Luokka:Suomen adventtiseurakunnat
Heinze

Heinze on muun muassa seuraavien henkilöiden sukunimi: * Gabriel Heinze (s. 1978), argentiinalainen jalkapalloilija * Günther Heinze (1923–2020), itäsaksalainen koripalloilija, urheilujohtaja ja Kansainvälisen olympiakomitean jäsen * Lasse Heinze (s. 1986), tanskalainen jalkapalloilija * Max Heinze (1835–1909), saksalainen filosofi
Lohjan Asemakirkko

Lohjan Asemakirkko on vuonna 2013 perustettu lohjalainen helluntaiseurakunta. Seurakunnan toimitilat sijaitsevat Lohjan Ventelässä Mäntynummentiellä. Seurakunta kuuluu Suomen Helluntaikirkko -kirkkokuntaan. Seurakunnan hallituksen puheenjohtajana toimii Raimo Peräkylä. Seurakunnan toimintaan kuuluvat Sunnuntai-kokoukset, Yhtä Elämää-rukousillat, naisten NiceTorstai- illat sekä nuorille suunnatut CrazyLove-illat. Seurakunta on toiminut marraskuusta 2017 lähtien Mäntynummen vanhan apteekin tiloissa. Seurakunta on panostanut erityisesti nuorisotoimintaan. Seurakunnan nuortenilloissa käy noin 50–60 nuorta. == Katso myös == * Uskonto Uudellamaalla * Helluntaiherätys Suomessa * Lohjan helluntaiseurakunta * Lohjan seurakunta == Lähteet == Luokka:Lohjan seurakunnat Luokka:Suomen helluntaiseurakunnat
Friedrich Ueberweg

Friedrich Ueberweg (1826 Leichlingen – 1871) oli saksalainen filosofi. Hän oli vuodesta 1862 professorina Königsbergin yliopistossa. Hän julkaisi aikoinaan paljon käytetyt teokset System der Logik ja alkuaan kolmiosaisen, sittemmin neliosaiseksi laajennetun Grundriss der Geschichte der Philosophie, josta vielä hänen kuolemansa jälkeen julkaistiin uusia, Max Heinzen ja muiden toimittamia painoksia.Überweg, Friedrich, Tietosanakirja. Osa 10, palsta 1699. Tietosanakirja-osakeyhtiö 1919 ==Lähteet== ==Aiheesta muualla== Luokka:Saksalaiset filosofit Luokka:Vuonna 1826 syntyneet Luokka:Vuonna 1871 kuolleet
Bismo

Bismo on taajama Skjåkin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,2 neliökilometriä ja asukasluku 607 vuonna 2023. ==Lähteet== ==Aiheesta muualla== Luokka:Norjan taajamat Luokka:Skjåk
Skjåkin kirkko

Skjåkin kirkko () on Skjåkin kunnassa Innlandetin läänissä Norjassa sijaitseva puinen ristikirkko vuodelta 1752. ==Lähteet== ==Aiheesta muualla== Luokka:Norjan puukirkot kirkko
Nordbergin kirkko (Skjåk)

Nordbergin kirkko () on Skjåkin kunnassa Innlandetin läänissä Norjassa sijaitseva kahdeksankulmainen puukirkko vuodelta 1864. ==Lähteet== ==Aiheesta muualla== Luokka:Norjan puukirkot Luokka:Skjåk
Jo Aleh

Joanna Ayela ”Jo” Aleh (s. 15. toukokuuta 1986 Auckland) on uusiseelantilainen kilpapurjehtija. Hän on 470-luokan olympiavoittaja ja maailmanmestari. Aleh on osallistunut kolmiin olympialaisiin. Pekingin olympialaisissa 2008 hän sijoittui Laser Radial -luokassa seitsemänneksi. Lontoossa 2012 hän voitti Olivia Powrien kanssa 470-luokassa kultaa. He olivat vielä ennen finaalilähtöä tasoissa brittiläisten Saskia Clarkin ja Hannah Millsin kanssa mutta voittivat finaalilähdön, kun taas britit epäonnistuivat pahasti ja hävisivät lopulta 16 pisteellä. Rio de Janeirossa 2016 Aleh ja Powrie saavuttivat olympiahopeaa kymmenen pistettä Clarkille ja Millsille hävinneenä. Aleh voitti 420-luokassa maailmanmestaruuden vuoden 2007 MM-kilpailuissa. Jo tuolloin hänen parinaan kilpaili Olivia Powrie. Laser Radial -luokassa Aleh sijoittui MM-kilpailuissa 21:nneksi vuonna 2005, 11:nneksi vuonna 2006, kahdeksanneksi vuonna 2007 ja 14:nneksi vuonna 2008. Sitten hän siirtyi 470-luokkaan, jossa hän sijoittui MM-kilpailuissa kuudenneksi vuonna 2009 sekä saavutti hopeaa vuonna 2010 ja pronssia vuonna 2011. Muutama kuukausi ennen vuoden 2012 olympialaisia hän sijoittui MM-kilpailuissa neljänneksi. Vuonna 2013 hän voitti maailmanmestaruuden, minkä jälkeen hän saavutti hopeaa vuonna 2014, sijoittui neljänneksi vuonna 2015 ja saavutti hopeaa vuonna 2016. Aleh on kilpaillut 2020-luvulla 49er FX -luokassa ja sijoittunut MM-kilpailuissa 11:nneksi vuonna 2022, kuudenneksi vuonna 2023 ja 12:nneksi vuonna 2024. == Lähteet == Luokka:Uusiseelantilaiset kilpapurjehtijat Luokka:Uusiseelantilaiset olympiavoittajat Luokka:Vuonna 1986 syntyneet Luokka:Elävät henkilöt
Samira Islam

Samira Islam () on saudiarabialainen farmakologi ja Kuningas Abdilazizin yliopiston professori. Hänestä tuli vuonna 1970 ensimmäinen tohtoriksi valmistunut saudinainen ja myöhemmin ensimmäinen saudiarabialainen farmakologian professori. Uransa aikana Islam on julkaissut yli 130 artikkelia lääkkeiden tehokkuudesta ja vaikutuksista. Hänet palkittiin vuonna 2009 Makkah Award of Excellence -palkinnolla työstään lääketurvallisuuden ja lääkkeiden perinnöllisten vaikutusten parissa. == Elämä == Samira Islam syntyi Saudi- Arabian Al-Hafufissa. Hän muutti Egyptiin, kun päätti toisen asteen opintonsa ja aloitti korkeakouluopinnot Aleksandrian yliopistossa. Islam suoritti alemman korkeakoulututkinnon vuonna 1964 pääaineenaan farmasia ja farmaseuttiset tieteet. Tohtoriksi hän väitteli vuonna 1970 ja oli silloin ensimmäinen tohtorintutkinnon suorittanut saudiarabialainen nainen. Islamista tuli Kuningas Abdilazizin yliopiston lehtori vuonna 1971 ja ensimmäinen saudiarabialainen farmakologian professori vuonna 1983. Hänestä tuli myös yliopiston lääketieteellisen tutkimuskeskuksen lääkevalvontayksikön johtaja. Vuonna 1996 Islam sai työn Maailman terveysjärjestön lääkeohjelman alueellisena neuvonantajana. Islamin on sanottu merkittävästi rohkaisseen naisia kouluttautumaan, ja häntä pidetään vuonna 1976 perustetun Saudi-Arabian ensimmäisen hoitotieteen laitoksen perustajana. Vuonna 2014 brittilehti Muslim Science listasi kaksikymmentä vaikutusvaltaisinta luonnontieteiden parissa työskentelevää musliminaista, joista Samira Islam oli yksi. Hän ja Hayat Sindi olivat listauksen ainoat saudiarabialaiset. == Lähteet == Luokka:Elävät henkilöt Luokka:Syntymävuosi puuttuu Luokka:Saudiarabialaiset henkilöt Luokka:Farmakologit Luokka:Professorit
Cecilia (Ruotsin prinsessa)

Cecilia (22. kesäkuuta 1807 Tukholma – 27. tammikuuta 1844 Oldenburg) oli Ruotsin prinsessa ja Oldenburgin suurherttuatar. ==Elämäkerta== Cecilia oli Kustaa IV Aadolfin ja Fredrika Dorotean kuopus. Vuoden 1809 vallankaappauksessa koko perheeltä vietiin Ruotsin kansalaisuus. Saman vuoden joulukuussa he lähtivät maasta ja asettuivat Saksaan, josta Fredrika Dorotea oli kotoisin. Kustaa Aadolf ja Fredrika erosivat vuonna 1810, ja Cecilia jäi sisaruksineen äitinsä luokse Badeniin. Merkittävän osan kasvatuksesta hoiti isoäiti Amalie von Hessen-Darmstadt. Fredrika Dorotean kuoltua vuonna 1826 Cecilia muutti veljensä Kustaan ja siskonsa Amelian kanssa Wieniin. Toinen sisar Sofia riitautti perinnön, ja hänen kanssaan välit katkesivat. ===Avioliitto ja lapset=== Wienissä Cecilia tapasi Oldenburgin 48-vuotiaan suurherttua Paul Friedrich Augustin (1783–1853), jonka kanssa hän avioitui keväällä 1831. Pari muutti Oldenburgiin ja Ceciliasta tuli Oldenburgin suurherttuatar. Hän oli 24 vuotta vanhemman suurherttuan kolmas puoliso ja tällä oli kolme lasta edellisistä avioliitoistaan. Heille syntyi kolme lasta: * Alexander Friedrich Gustav (16. kesäkuuta 1834 – 6. kesäkuuta 1835), kuoli alle vuoden ikäisenä * Nikolaus Friedrich August (15. helmikuuta 1836 – 30. huhtikuuta 1837), kuoli vuoden ikäisenä * Elimar von Oldenburg (23. tammikuuta 1844 – 17. lokakuuta 1895), avioitui morganaattisesti Wienissä 1876 Welsburgin kreivitär Natalie Vogel von Friesenhofin (1854–1937) kanssa ===Kuolema ja jälkimaine=== Cecilia omistautui kulttuurille ja muun muassa sävelsi Oldenburgille hymnin sekä rahoitti kaupunginteatterin rakentamisen. Hän kuoli vuonna 1844 pian kolmannen poikansa syntymän jälkeen puhjenneeseen kuumetautiin. Hänet on haudattu Oldenburgiin, jossa hänestä muistuttavat edelleen muun muassa nimikkotori, -silta ja -katu. ==Lähteet== ==Aiheesta muualla== Luokka:Ruotsin prinsessat Luokka:Ruotsalaiset säveltäjät Luokka:Herttuattaret Luokka:Vuonna 1807 syntyneet Luokka:Vuonna 1844 kuolleet
Honorine Hermelin

Honorine Louise Hermelin (19. lokakuuta 1886 Motala – 4. syyskuuta 1977 Tukholma) oli ruotsalainen opettaja ja naisasianainen. Hän toimi Fogelstadin ryhmän järjestämän naisille tarkoitetun kansalaisvaikuttamiskoulun rehtorina vuosina 1925–1954. ==Kuvia== Fogelstadgruppen.jpg|Fogelstadin ryhmä: Elisabeth Tamm, Ada Nilsson, Kerstin Hesselgren, Honorine Hermelin ja Elin Wägner. COA family sv Hermelin friherrlig.png|Hermelinin suvun vaakuna. ==Lähteet== ==Aiheesta muualla== Luokka:Ruotsalaiset feministit Luokka:Ruotsalaiset opettajat Luokka:Rehtorit Luokka:Vuonna 1886 syntyneet Luokka:Vuonna 1977 kuolleet
Olivia Powrie

Olivia Elizabeth "Polly" Powrie (s. 9. joulukuuta 1987 Auckland) on uusiseelantilainen kilpapurjehtija. Hän on 470-luokan olympiavoittaja ja maailmanmestari. Powrie on osallistunut kaksiin olympialaisiin. Lontoossa 2012 hän voitti Jo Alehin kanssa 470-luokassa kultaa. He olivat vielä ennen finaalilähtöä tasoissa brittiläisten Saskia Clarkin ja Hannah Millsin kanssa mutta voittivat finaalilähdön, kun taas britit epäonnistuivat pahasti ja hävisivät lopulta 16 pisteellä. Rio de Janeirossa 2016 Powrie ja Aleh saavuttivat olympiahopeaa kymmenen pistettä Clarkille ja Millsille hävinneenä. Powrie voitti 420-luokassa maailmanmestaruuden vuoden 2007 MM-kilpailuissa. Jo tuolloin hänen parinaan kilpaili Jo Aleh. Powrie osallistui MM-kilpailuihin myös Laser Radial ja Yngling-luokissa. Sitten hän siirtyi pysyvämmin 470-luokkaan, jossa hän sijoittui MM-kilpailuissa kuudenneksi vuonna 2009 sekä saavutti hopeaa vuonna 2010 ja pronssia vuonna 2011. Muutama kuukausi ennen vuoden 2012 olympialaisia hän sijoittui MM-kilpailuissa neljänneksi. Vuonna 2013 hän voitti maailmanmestaruuden, minkä jälkeen hän saavutti hopeaa vuonna 2014, sijoittui neljänneksi vuonna 2015 ja saavutti hopeaa vuonna 2016. == Lähteet == Luokka:Uusiseelantilaiset kilpapurjehtijat Luokka:Uusiseelantilaiset olympiavoittajat Luokka:Vuonna 1987 syntyneet Luokka:Elävät henkilöt
Ylihallitus

Ylihallitus () oli aiemmin eräiden keskusvirastojen nimitys Suomessa.Ylihallitus, Tietosanakirja. Osa 10, palsta 1771–1772. Tietosanakirja-osakeyhtiö 1919. Tämän nimisiä olivat seuraavat Suomen keskusvirastot: * Koulutoimen ylihallitus, myöhemmin Kouluhallitus * Luotsi- ja majakkalaitosten ylihallitus, myöhemmin Merenkulkuhallitus * Maanmittauksen ylihallitus, myöhemmin Maanmittauslaitos * Painoasiain ylihallitus, lakkautettiin 1919 * Tie- ja vesirakennusten ylihallitus, myöhemmin Tie- ja vesirakennushallitus (TVH) * Yleisten rakennusten ylihallitus, myöhemmin Rakennushallitus ==Lähteet== Luokka:Suomen entiset viranomaiset ja keskusvirastot
Tea Santahuhta

Tea Santahuhta (s. 16. heinäkuuta 2002) on suomalainen pesäpalloilija. Santahuhta edustaa Superpesiksessä pelaavia Seinäjoen Maila-Jusseja. Hän on edustanut Superpesiksessä myös Joensuun Mailaa. Santahuhdan kasvattajaseura on Kankaanpään Maila. Hän pelaa ulkokentällä lukkarina ja sisäpelissä kotiuttajana. Santahuhta on pelannut 19 Superpesiksen runkosarjan ottelua. Näissä otteluissa hän on lyönyt seitsemän tavallista juoksua, tuonut kaksi juoksua ja kerännyt 26 kärkilyöntipistettä. Santahuhta on pelannut kahdeksan Superpesiksen ylempien pudotuspelien ottelua. Näissä otteluissa hän on lyönyt yhden tavallisen juoksun, tuonut yhden juoksun ja kerännyt neljä kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Camille Lecointre

Camille Lecointre (s. 25. helmikuuta 1985 Harfleur) on ranskalainen kilpapurjehtija. Hän on 470-luokan maailmanmestari ja kaksinkertainen olympiapronssimitalisti. Lecointre on osallistunut kolmiin olympialaisiin 470-luokassa. Lontoossa 2012 hän sijoittui Mathilde Geronin kanssa neljänneksi yhden pisteen alankomaalaiselle pronssimitaliparille hävinneenä. Rio de Janeirossa 2016 hänen parinaan purjehti Hélène Defrance, ja he saavuttivat pronssia yhden pisteen alankomaalaista paria parempana. Vuodelle 2021 siirretyissä Tokion olympialaisissa Lecointre ja Aloïse Retornaz saavuttivat pronssia tasapisteissä hopealle päätyneen puolalaisparin kanssa. Lecointre on voittanut MM-kilpailuissa naisten 470-luokassa kultaa vuonna 2016 ja saavuttanut hopeaa vuonna 2012 sekä pronssia vuosina 2015 ja 2019. Miesten ja naisten yhteisessä 470-luokassa hän on saavuttanut MM-pronssia vuonna 2022. Hän voitti Euroopan-mestaruuden vuosina 2013, 2019 ja 2021. Lecointren puoliso on israelilainen kilpapurjehtija Gideon Kliger. == Lähteet == Luokka:Ranskalaiset kilpapurjehtijat Luokka:Ranskalaiset olympiamitalistit Luokka:Vuonna 1985 syntyneet Luokka:Elävät henkilöt